stanford-oval/wikipedia huggingface dataset:
Raoul Walsh
Ura

1900-luvun ensimmäisellä vuosikymmenellä Walsh toimi monenlaisissa hanttihommissa ympäri Pohjois-Amerikkaa ja muun muassa cowboyna Meksikossa. Hän aloitti näyttelemisen New Yorkissa ensin teatterissa ja sitten elokuvanäyttelijänä vuodesta 1910 lähtien. Hän muutti Hollywoodiin noin 1912 ja työskenteli D. W. Griffithin tuotantoyhtiössä. Ensin näyttelijänä ja sitten Griffithin apulaisohjaaja. Hän näytteli John Wilkes Boothia Griffthin Kansakunnan synnyssä1915.
Walshin ensimmäinen pitkä elokuva oli The Life of General Villa 1914. Muita hänen 1910-luvun elokuviaan olivat muun muassa elokuvat Carmen (1915) ja The Serpent (1916), joissa näytteli Theda Bara.
1920-luvulla Walshin suurin menestys oli fantasiaelokuva Bagdadin varas (1924), jonka pääosassa oli uransa huipulla oleva Douglas Fairbanks. Walshin ensimmäinen äänielokuva oli In Old Arizona 1929. Elokuvan kuvausten aikana Walsh menetti oikean silmänsä. In Old Arizonan jälkeen seurasi 70 mm:n elokuvana kuvattu Suuri lännen tie, jossa John Wayne näytteli ensimmäistä pääosaansa.
1930-luvun aikana ura alkoi taantua, eivätkä hänen ohjauksena enää olleet sellaisia menestyksiä kuin 1920-luvulla.
Walshin ura lähti uuteen nousuun, kun hän solmi sopimuksen Warnerin kanssa 1939. Walsh työskenteli Warnerille vuoteen 1953 asti ja teki pari elokuvaa vuodessa. Warnerin vuosia voidaan pitää Walshin uran parhaimpina. Walsh oli noina vuosina yhtiön luotettavimpia ja tuottoisimpia ohjaajia.
Kuohuvaa 20-lukua seurasivat film noiria enteilevät He ajavat öisin (1940) ja High Sierra (1941). Sodan aikana hän ohjasi toiminnallisia sotaelokuvia, kuten Ilmojen seikkailijat (1942) ja Punatakkien sankari (1943). Kummankin elokuvan pääosassa oli Errol Flynn, joka esiintyi pääosassa useissa Walshin elokuvista. Sodanjälkeisistä Warner-elokuvista merkittävin oli gangsterielokuvan klassikko Valkoinen hehku (1949).
Warnerin jälkeen Walshin ura alkoi taantua, ja hän myös teki vähemmän elokuvia. Hänen viimeksi elokuvakseen jäi lännenelokuva Urhojen linnake 1964. Sen jälkeen Walsh lopetti elokuvien tekemisen näön heikkenemisen vuoksi.
Auteur Walsh

Walsh löydettiin ”uudelleen” 1950-luvulla, kun Cahiers du cinéma -lehden kriitikot alkoivat kehitellä auteur-teoriaa. He näkivät Walshin tuotannon temaattisesti yhtenäisenä kokonaisuutena ja nostivat hänet Hollywoodin mestariohjaajien joukkoon.
Filmografia (valikoitu)

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1913 | The Pseudo Prodigal |  | ensimmäinen ohjaus |
| 1914 | The Life of General Villa |  | ensimmäinen pitkä elokuva |
| 1915 | Regeneration | Maanalainen New York |  |
| 1915 | Carmen | Carmen |  |
| 1918 | The Woman and the Law |  |  |
| 1918 | The Prussian Cur |  |  |
| 1919 | Evangeline |  |  |
| 1922 | Kindred of the Dust | Tukkikuninkaan poika |  |
| 1924 | The Thief of Bagdad | Bagdadin varas |  |
| 1926 | What Price Glory? | Kilpakosijat |  |
| 1928 | Sadie Thompson | Lankeemus | myös näyttelijänä |
| 1929 | The Cock-Eyed World |  |  |
| 1930 | The Big Trail | Suuri lännen tie |  |
| 1931 | The Man Who Came Back | Mies joka tuli takaisin |  |
| 1931 | The Yellow Ticket |  |  |
| 1932 | Wild Girl |  |  |
| 1933 | The Bowery | Nyrkin voimalla |  |
| 1936 | Klondike Annie |  |  |
| 1939 | St. Louis Blues | Joen kuningatar |  |
| 1939 | The Roaring Twenties | Kuohuva 20-luku |  |
| 1940 | Dark Command | Väärän lipun alla |  |
| 1940 | They Drive by Night | He ajavat öisin |  |
| 1941 | Strawberry Blonde | Kilpakosijat juhlimassa |  |
| 1941 | High Sierra | High Sierra |  |
| 1941 | They Died with Their Boots On | He kuolivat saappaat jalassa |  |
| 1941 | Manpower | Hurmaajatar |  |
| 1942 | Desperate Journey | Ilmojen seikkailijat |  |
| 1942 | Gentleman Jim | Seikkailujen mies: Gentleman Jim |  |
| 1943 | Northern Pursuit | Punatakkien sankari |  |
| 1945 | Objective, Burma! | Kosto Burmassa |  |
| 1947 | Pursued | Yksinäinen ratsastaja |  |
| 1948 | Silver River | Hopeavirta |  |
| 1949 | White Heat | Valkoinen hehku |  |
| 1949 | Colorado Territory | Coloradon sankari | High Sierran uudelleenfimatisointi |
| 1950 | Montana |  |  |
| 1951 | Captain Horatio Hornblower | Kapteeni Horatio Hornblower |  |
| 1951 | Distant Drums | Etäiset rummut |  |
| 1952 | Blackbeard the Pirate | Mustapartainen merirosvo |  |
| 1952 | The World in His Arms | Koko maailma oli hänen |  |
| 1953 | Gun Fury |  |  |
| 1953 | A Lion Is in the Streets |  |  |
| 1953 | The Lawless Breed | Kuolemaantuomitun muistio |  |
| 1953 | Sea Devils | Vaarallinen tehtävä |  |
| 1954 | Saskatchewan | Punatakkien sankari |  |
| 1955 | Battle Cry | Taisteluhuuto |  |
| 1955 | The Tall Men | Taipumattomat miehet |  |
| 1956 | The King and Four Queens | Kuningas ja neljä kuningatarta |  |
| 1957 | Band of Angels | Orjakauppias |  |
| 1958 | The Sheriff of Fractured Jaw | Sheriffi vastoin tahtoaan |  |
| 1958 | The Naked and the Dead | Alastomat ja kuolleet |  |
| 1960 | Esther and the King | Persian miekka |  |
| 1961 | Marines, Let's Go |  |  |
| 1964 | A Distant Trumpet | Urhojen linnake | viimeinen ohjaus |
Aiheesta muualla

Raoul Walsh Internet Movie Databasessa. (englanniksi)
Rakkauden FAQ

| Rakkauden FAQ |
| --- | --- |

Tyyli:  viihde
Kestoaika:  43 minuuttia
Alkuperämaa:   Suomi
Verkko:  Liv
Esitetty:  2. huhtikuuta 2014 – 4. kesäkuuta 2014
Tuotantokausia:  1
Jaksoja:  10
Tunnuskappale:  "Rakkaus repii meidät kappaleiksi taas" (es. Pää Kii)
Tuotanto
Tuottaja(t):  Pia Winter
Vastaava(t) tuottaja(t):  Eero Hietala, Ilkka Hynninen, Topi Salo, Alexandra von Knorring-Rosti (Nelonen Media)
Ohjaaja(t):  Jan-Aslak Leino
Käsikirjoittaja(t):  Hannu Kontturi, André Wickström
Leikkaaja(t):  Jussi Kärnä, Matti Salmijärvi, Annina Öster
Tuotantoyhtiö(t):  Aito Media
Aiheesta muualla
Virallinen sivusto
IMDb
Rakkauden FAQ on suomalainen viihdeohjelma, jossa panelistit vastaavat rakkauteen ja seksiin liittyviin kysymyksiin. Ohjelman ensimmäinen jakso esitettiin Liv-kanavalla 2. huhtikuuta 2014. Ohjelmaa juontaa André Wickström.
Ohjelmassa viikoittain vaihtuvat vakiopanelistit Simo Frangén, Satu Silvo, Ismo Leikola, Lorenz Backman, Suvi West, Harri Moisio ja Laura Paloheimo vastaavat ohjelman nimen mukaisesti rakkauden usein kysyttyihin kysymyksiin. Toisinaan ohjelmassa on myös yksi vieraileva panelisti. Oikeat vastaukset kysymyksiin antaa kaksi seksuaaliterapeuttia, joiden mukaan panelistit saavat pisteitä oikeasta tai eniten oikeaan suuntaan olevasta vastauksesta.
Ohjelmassa käsiteltävien aiheiden vuoksi yksi sarjan jaksoista on saanut K-18 -ikärajan.
Ensimmäinen tuotantokausi

| Jakso | Nimi | Kilpailijat | Ensiesitys |
| --- | --- | --- | --- |
| 1 | Mikä eläin katsoo aikuisviihdettä? | Lorenz Backman, Simo Frangén, Krisse Salminen, Suvi West | 2. huhtikuuta 2014 |
| 2 | Voiko seksivideon kuvata salaa vaimolta? | Ismo Leikola, Harri Moisio, Laura Paloheimo, Satu Silvo | 9. huhtikuuta 2014 |
| 3 | Milloin nainen pettää helpoimmin? | Ismo Leikola, Harri Moisio, Laura Paloheimo, Satu Silvo | 16. huhtikuuta 2014 |
| 4 | En pääse yli exästä. Onko tämä normaalia? | Simo Frangén, Harri Moisio, Laura Paloheimo, Suvi West | 23. huhtikuuta 2014 |
| 5 | Pitääkö yhden illan juttuja moikata? | Lorenz Backman, Ismo Leikola, Laura Paloheimo, Suvi West | 30. huhtikuuta 2014 |
| 6 | Mikä liikkuu sängyssä jopa 45 km/h? | Simo Frangén, Harri Moisio, Rakel Liekki, Suvi West | 7. toukokuuta 2014 |
| 7 | Mistä tulee termi G-piste? | Lorenz Backman, Ismo Leikola, Laura Paloheimo, Satu Silvo | 14. toukokuuta 2014 |
| 8 | Kannattaako tunnustaa jos pettää? | Lorenz Backman, Simo Frangén, Laura Paloheimo Suvi West | 21. toukokuuta 2014 |
| 9 | Voinko vakoilla miestäni? | Ismo Leikola, Harri Moisio, Satu Silvo, Suvi West. | 28. toukokuuta 2014 |
| 10 | Milloin SM-seksi menee liian pitkälle? | Lotta Backlund, Simo Frangén, Harri Moisio, Suvi West | 4. kesäkuuta 2014 |
Red Jacket

Red Jacket oli kuuluisa purjelaiva, klipperi, jonka tilasi Seacomb & Taylor Bostonista. Red Jacketin suunnitteli Samuel Hartt Pook, ja sen rakensi George Thomas Rocklandissa, Mainessa. Vuonna 1853 Red Jacket teki purjelaivojen nopeusennätyksen matkustamalla New Yorkista Liverpooliin 13 päivässä, 1 tunnissa ja 25 minuutissa.
Red Jacketin ostivat myöhemmin Pilkington & Wilcox ja eräät muut liverpoolilaiset sijoittajat. White Star Line -yhtiö käytti laivaa Melbournen liikenteessä.
Red Jacket palveli maahanmuuttoliikennettä vuoteen 1861, jolloin se alkoi kuljettaa rahtia Australian ja Intian rannikoilla.  Vuonna 1872 alus kuljetti sahatavaraa Quebecistä Lontooseen. Vuonna 1883 alus myytiin Kap Verdeen, ja vuonna 1885 se haaksirikkoutui myrskyssä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Red Jacket (clipper)
Red Laken koulusurma

Red Laken koulusurma oli intiaanireservaattialueella Minnesotan Red Lakessa 21. maaliskuuta 2005 tapahtunut joukkomurha. 16-vuotias Jeffrey Weise ampui Red Lake High Schoolissa viisi koululaista, opettajan, turvamiehen ja lopulta itsensä. Ennen lähtöään kouluun hän oli jo surmannut isoisänsä, poliisi Daryl Lussierin, ja tämän avopuolison. Kouluammuskelu aiheutti myös useita haavoittumisia.
Weise oli ennen iskuaan jo esittänyt kouluammuskeluun viitanneen vihjaisun. Opiskelutoverin mukaan hän puhui jatkuvasti kuolemasta. Hän oli viettänyt internetissä aikaansa uusnatsipiireissä. Hänen isänsä oli tehnyt itsemurhan neljä vuotta ennen iskua, ja äiti asui hoitokodissa kärsittyään aivovaurioita auto-onnettomuudessa.
Ripsa Koskinen-Papunen

Ripsa Koskinen-Papunen heinäkuussa 2015.
Ripsa Koskinen-Papunen (s. 22. huhtikuuta 1967 Oulu) on MTV3:n uutisankkuri, toimittaja ja juontaja.
Koskinen-Papunen aloitti työnsä MTV3:n uutisankkurina vuonna 1991, kun hän oli valmistunut valtiotieteiden maisteriksi. Koskinen-Papunen toimii nykyisinkin uutisankkurina, mutta sen ohella hän on marraskuusta 2021 lähtien ollut MTV:n Viiden jälkeen -ohjelman juontaja.
MTV-uransa alussa Koskinen-Papunen esiintyi Seitsemän uutisissa ja myös Kymmenen uutisissa. Lisäksi hän teki juttuja uutisiin ja Mediauutisiin.
Vuosina 2003–2004 Koskinen-Papunen  juonsi Huomenta Suomea, minkä jälkeen hän oli jälleen uutisankkurina syksyn ajan. Vuosina 2005–2014 hän juonsi ja teki juttuja suosittuun ja palkittuun 45 minuuttia -ajankohtaisohjelmaan. Tuolloin hän teki uutisankkurin töitä vain kesäisin 45 minuuttia -ohjelman ollessa kesätauolla.
MTVllä Koskinen-Papunen on juontanut myös lukuisia television erikoislähetyksiä kuten hyväntekeväisyysgaaloja, Linnan juhlia sekä Suuri Journalistipalkinto -gaaloja. Lisäksi hän on tehnyt TV-dokumentteja. Paljon kiitosta saanut, vakavasti loukkaantuneen nuoren tytön selviytymistarina Ratikkaa vahvempi tyttö näytettiin ensimmäisen kerran syksyllä 2012. Kouran kunniamaininnalla palkittu dokumentti Kyynelten saari (2013) puolestaan kertoo Sri Lankassa kovia kokeneen suomalaisnaisen vaikeasta taistelusta saada pahantekijät oikeuden eteen maassa, jossa naisten asema on erittäin huono.
Toukokuussa 2015 näytettiin Koskinen-Papusen dokumentti nimeltä Yksinäisyyden yllättämät. Dokumentissä viisi eri-ikäistä ja eri tavalla yksinäistä suomalaista kertoo avoimesti, miksi heistä on tullut yksinäisiä ja miten yksinäisyyden kanssa voi elää. Isänpäivänä 2015 esitettiin Koskinen-Papusen dokumentti Lainsuojaton isä. Dokumentti kertoo entisen liigakiekkoilija Mikael Jämsäsen sitkeästä ja monimutkaisesta isyystaistelusta. Dokumentissa seurattiin kuuden vuoden ajan, kuinka Jämsänen taisteli biologisen isyytensä vahvistamiseksi ja vanhentuneen isyyslain muuttamiseksi.
Ennen kevään 2019 eduskuntavaaleja Koskinen-Papunen teki pidetyn Vapaalla Ripsan kanssa -sarjan, jossa hän tapasi eduskuntapuolueiden puheenjohtajat vapaa-ajalla. Sarja kuului MTV Uutisten vaaliohjelmiin ja se toi vaaliväittelyiden vastapainona esiin minkälaisia ihmisiä puoluejohtajat ovat poliitikon roolin takana.
Koskinen-Papunen on ennen televisiouraansa toiminut muun muassa radiotoimittajana. Hän on työskennellyt  Radio Etelän Äänessä, Radio Ykkösessä[lähde? ] ja Radio Cityssä uutistoimittajana sekä tehnyt Yleisradion Lahden radiolle nuortenohjelmaa. Hänellä on myös cameorooli MTV:n jännityssarjassa Ratamo.
Ripsa Koskinen-Papunen on kouluttautunut myös personal traineriksi ja hyvinvointivalmentajaksi. Lisäksi Koskinen-Papunen on monipuolinen ja pidetty esiintymisvalmentaja.
Teokset

Ripsaus parempaa elämää: Vaivattomia vinkkejä hyvinvoinnin lisäämiseksi.  (Kuvat: Jari Kivelä. Piirrokset: Atte Kalke)  Helsinki:  Tammi, 2021.  ISBN 978-952-04-2310-0.
Painavaa puhettta - Näin saat viestisi perille. Kirja opettaa helpon ja toimivaksi todistetun metodin, jonka avulla kuka tahansa voi rakentaa kuulijoita puhuttelevan esityksen ja saada viestinsä paremmin perille, Kirjoitettu yhdessä Heikki Laakson kanssa. Docendo, 2024.
Ripsimaatähti

| Ripsimaatähti |
| --- | --- |

Tieteellinen luokittelu
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Phallomycetidae
Lahko::  Geastrales
Heimo::  Geastraceae
Suku::  Maatähdet Geastrum
Laji::  fimbriatum
Kaksiosainen nimi
 Geastrum fimbriatum  Fr. 
 Euroopan maat, joissa lajia tavataan.
Katso myös
   Ripsimaatähti Commonsissa 
Infobox OKNimi-testi OK: 
Ripsimaatähti (Geastrum fimbriatum) on maatähtien sukuun kuuluva sienilaji. Sen itiöemä kehittyy maan alla ja nousee sitten pinnalle. Itiöemä on aluksi pallomainen ja muuttuu myöhemmin tähtimäiseksi. Väriltään se on vaalea tai ruskea ja leveydeltään 4–8 senttimetriä. Sileän itiöpallon leveys on 1,5–3 senttimetriä ja itiöpöly on harmaanruskeaa. Suomessa ripsimaatähteä tavataan harvinaisena Etelä- ja Keski-Suomen havu- ja lehtimetsissä. Se on kalkinsuosija. Sienen kasvuaika on heinäkuusta lokakuuhun, mutta edellisvuoden itiöemien jäänteitä voi nähdä keväällä. Laji on luokiteltu Suomessa elinvoimaiseksi.
Aiheesta muualla

Laji.fi: Ripsimaatähti (Geastrum fimbriatum)
Risto Jalonen

Risto Jalonen (28. lokakuuta 1957 Vaasa – 22. elokuuta 2013) oli suomalainen kuva- ja sanataiteilija. Jalonen toimi muun muassa taidemaalarina ja valokuvaajana. Jalosen retrospektiivinen näyttely Virran varrelta oli esillä galleria Art Alexissa vuonna 2008. Samaan aikaan ilmestyi Rajatapaus, 50-vuotisjuhlajulkaisu.
Jalonen toimitti kokoomateoksia pohjalaisesta taiteesta, kuten Vaasa – kaupunki keskellä luontoa (2002) ja Avain – Risto Jalonen ja muita pohjalaisia elämän tulkkeja (2005). Yksin -runokirjan ruotsinkielinen käännös oli mukana Yleisradion Tanssiva karhu -kisassa 2005. Jalosen esikoisteos oli omakustanne Tuulee vuonna 1986.
Aiheesta muualla

http://www.vaasalaisia.info/vaasapedia/index.php/Risto_Jalonen
Ripsieläimet

| Ripsieläimet |
| --- | --- |
 Paramecium aurelia -tohvelieläin
Tieteellinen luokittelu
Domeeni::  Aitotumaiset Eucarya
Kunta::  Chromalveolata
Pääjakso::  Alveolata
Alajakso::  Ripsieläimet Ciliophora  Dofflein, 1901
Katso myös
   Ripsieläimet Wikispeciesissä   Ripsieläimet Commonsissa 
Infobox OKNimi-testi OK: 
Ripsieläimet (Ciliophora tai Ciliata) ovat pieniä yksisoluisia alkueläimiä. Niiden nimitys johtuu niiden solujen pinnalla olevista ripsien kaltaisista pienistä karvoista, joiden avulla eliö liikkuu. Ripsieläimet kuuluvat Chromalveolata-kunnan Alveolata-pääjaksoon, jossa niiden lähimmät sukulaiset ovat panssarilevät ja itiöeläimet. Tohvelieläimet ovat tunnetuimpia ripsieläimiä.
Ripsieläimiä elää runsaasti vedessä ja myös kosteassa maassa. Ne fagosytoivat ravinnokseen pieniä eliöitä, kuten bakteereja ja yksisoluisia leviä. Monilla ripsieläimillä on ravinnon hankkimista varten kehittynyt erityinen solusuu ja siihen liittyvä solunielu, jonne eliön ripsien aiheuttama virtaus kuljettaa ravintopartikkeleita. Solunielun perällä ravintohiukkaset ympäröityvät kalvolla ja kulkeutuvat solun sisään niin sanotuiksi ravintovakuoleiksi. Solussa lysosomit hajottavat ravintovakuoleissa olevat hiukkaset. Sulamattomat ravintohiukkaset kuljetetaan ulos solusta eksosytoosilla.
Ripsieläimillä on poikkeuksellinen tumarakenne: niillä on kaksi tumaa. Pienempi tuma on diploidinen ja säätelee solun lisääntymistä. Suurempi on puolestaan polyploidinen ja säätelee solun elintoimintoja.
Ripsieläimet lisääntyvät sekä suvuttomasti jakautumalla että myös suvullisesti. Suvullisessa lisääntymisessä kaksi soluyksilöä sulautuvat yhteen, jonka jälkeen ne taas jakautuvat kahdeksi tytärsoluksi.
Ripsieläimen solurakenne: 1 sykkivä rakko, 2 ravintovakuoli, 3 suuri tuma, 4 pieni tuma, 5 solujäte, 6 solunielu, 7 solusuu, 8 ripset.
Aiheesta muualla

Vantaan koulut
https://www.solunetti.fi/fi/solubiologia/alkuelaimet/2/
Robin Wikman (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. tammikuuta 1986 (ikä 38)
Syntymäpaikka: Helsinki, Suomi
Pelipaikka: vasen laitapuolustaja
Pituus: 178 cm
Junioriseurat
1988–1993: USD Cirié Calcio
1994–2002: Bjärreds IF
2003–2005: Landskrona BoIS
Seurat
| Vuodet | Seura | O | (M) |
| 2001–2002 | Bjärreds IF | – | (4) |
| 2005–2008 | Landskrona BoIS | 67 | (0) |
| 2009 | BK Häcken | 2 | (0) |
| 2010–2011 | Hammarby IF | 11 | (0) |
| 2012–2013 | Nacka FF | 41 | (5) |
| Yhteensä | Yhteensä | 121 | (5) |
Maajoukkue
| 2007–2008 | Suomi U21 | 5 | (0) |
 Seurajoukkueuran tilastot kattavat vain kansalliset sarjat.
Robin Wikman (s. 21. tammikuuta 1986 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.
Wikman lukeutui Suomen alle 21-vuotiaiden maajoukkueen vakionimiin. 15. toukokuuta 2009 alle 21-vuotiaiden maajoukkueen päävalmentaja Markku Kanerva valitsi Wikmanin 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen.
Robin Williams: Come Inside My Mind

| Robin Williams: Come Inside My Mind |
| --- | --- |

Ohjaaja:  Marina Zenovich
Tuottaja:   Alex Gibney  Shirel Kozak  Kristen Vaurio  Marina Zenovich  Sheila Nevins  Nancy Abraham 
Säveltäjä:  Adam Dorn
Kuvaaja:   Wolfgang Held  Thorsten Thielow  Jenna Rosher  Nick Higgins 
Leikkaaja:   Poppy Das  Greg Finton 
Pääosat:  Robin Williams (arkistokuvissa)
Valmistustiedot
Valmistusmaa:  Yhdysvallat
Ensi-ilta:  16. heinäkuuta 2018 Yhdysvallat
Kesto:  117 minuuttia
Alkuperäiskieli:  englanti
Aiheesta muualla
IMDb 
AllMovie
Robin Williams: Come Inside My Mind on vuonna 2018 ensi-iltansa saanut dokumenttielokuva, jonka ohjasi ja tuotti Marina Zenovich.
Regio Cantiere di Castellammare di Stabia

Regio Cantiere di Castellammare di Stabia eli Castellammare di Stabian kuninkaallinen telakka oli Napolin kuningaskunnan laivaston telakka. Sen perusti Ferdinand IV:n määräyksestä pääministeri Sir John Acton vuonna 1783. Ensimmäinen telakalta valmistunut alus oli Napolin laivaston linjalaiva Partenopea, joka valmistui 1786. Telakka kykeni valmistamaan samanaikaisesti sekä linjalaivan että fregatin ennen kuin sitä laajennettiin 1808 kuningas Joachim Muratin käskystä. Telakalta valmistui ensimmäinen höyrykäyttöinen alus 1840-luvun alussa.
Alus liitettiin Napolin ympäristön telakoista muodostettuun Navalmeccanicaan vuonna 1939. Telakka tuhoutui lähes täysin toisessa maailmansodassa ja se rakennettiin uudelleen ennen toiminnan jatkamista. Vuonna 1966 Navalmeccanica liittyi Italcantieriin, joka liitettiin 1984 Fincantieriin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Regio Cantiere di Castellammare di Stabia
Risto Isännäinen

Risto Antero Isännäinen (10. elokuuta 1925 Jämsä – 14. joulukuuta 2014 Jämsä) oli suomalainen maanviljelijä ja järjestövaikuttaja, joka sai maanviljelysneuvoksen arvonimen.
Isännäisen vanhemmat olivat maanviljelijä, taloustirehtööri Kalle Isännäinen ja emäntä Helmi Puttonen ja puoliso vuodesta 1949 Kaarina Vakaslahti. Isännäinen kävi keskikoulun Jämsän yhteiskoulussa 1943, Ahlmanin maamieskoulun 1946 ja Osuuskassakurssin 1947. Hän oli pankkivirkailija Jämsän Seudun Osuuskassassa 1947–1948 ja maanviljelijä Isännäisen tilalla Jämsässä vuodesta 1949. Isännäisellä oli lukuisia alueellisia, seudullisia ja kansallisia luottamus- ja asiantuntijatehtäviä, kuten Ammatienedistämislaitoksen hallintoneuvoston varapuheenjohtajuus vuodesta 1978 sekä johtokunnan jäsenyys vuodesta 1978 ja varapuheenjohtajuus vuodesta 1982, salaojatutkimuksen neuvottelukunnan jäsenyys vuodesta 1983, useiden Jämsän seudun osuustoiminnallisten yritysten johtokuntien ja hallintoneuvostojen jäsenyydet sekä Hankkijan hallintoneuvoston jäsenyys vuodesta 1978, Valion hallintoneuvoston jäsenyys 1966–1968 ja Konekauppa Pellervo Oy:n hallituksen jäsenyys vuodesta 1981. Maanviljelysneuvoksen arvonimen Isännäinen sai 1986.
Aiheesta muualla

Tiina Hemminki: Risto Isännäinen Biografiasampo.
Regionalbahn

RB-juna.
Regionalbahn (lyh. RB, aikaisempi kirjoitusasu RegionalBahn) on saksalainen paikallisjunatyyppi. Regionalbahn-junat pysähtyvät reiteillään kaikilla asemilla, paitsi alueilla, joilla liikennöi myös S-Bahn. Näillä alueilla RB-junat pysähtyvät vain osalla asemista. Regional-Express (RE) -junat eroavat RB-junista siten, että ne pysähtyvät yleensä vain tärkeimmillä asemilla.
Regionalbahn-junaliikenne on nykyään osavaltioiden tilaamaa. Liikenteenharjoittajana toimii monissa tapauksissa Saksan kansallisen rautatieyhtiön Deutsche Bahnin tytäryhtiö DB Regio, mutta yksityiset yritykset (esim. Veolia Transport) ovat myös saaneet liikennettä hoitaakseen.
Käytettävä kalusto vaihtelee alueittain; sähköistetyillä rataosuuksilla käytetään yksi- tai kaksikerroksisia junia; sähköistämättömillä osuuksilla junat ovat yleensä 218-sarjan dieselveturin vetämiä tai kiskobusseja.
Yksityisillä rautatieyhtiöillä ei ole velvoitetta käyttää Regionalbahn-nimeä pienillä alueilla liikennöitäessä; useimmiten yhtiöt käyttävätkin junillaan omia nimiään.
Regional Internet Registry

Regional Internet Registry (RIR) on valvova organisaatio joka rekisteröi ja jakaa IP-osoitteita tietylle alueelle.
American Registry for Internet Numbers (ARIN)  (Pohjois-Amerikka)
RIPE Network Coordination Centre (RIPE NCC)  (Eurooppa)
Asia-Pacific Network Information Centre (APNIC)  (Aasia)
Latin American and Caribbean Internet Addresses Registry (LACNIC)  (Etelä-Amerikka)
African Network Information Centre (AfriNIC)  (Afrikka)
Regionalliga (jääkiekko)

| Regionalliga |
| --- | --- |
Laji:  Jääkiekko
Maa(t):   Saksa
Perustettu:  1965
Hallitseva mestari:  Pohjoinen: REV Bremenhaven Itä: ESC Berlin 07 Itä: Löwen Frankfurt Lounas: Stuttgart Rebels Bayer: ERC Sonthofen
Regionalliga on Saksan neljäs jääkiekon sarjataso.
Regional Paraguaya

Regional Paraguaya, virallisesti AeroRegional Paraguaya S.A., on Paraguayn kansallinen lentoyhtiö. Se aloitti toimintansa heinäkuussä 2008.
Regional Paraguayan BAe 146 Silvio Pettirossin lentokentällä.
Yhtiön pääkenttä on Silvio Pettirossin lentokenttä Paraguayn pääkaupungissa Asunciónissa. Yhtiöllä on kaksi reittikohdetta Paraguayssa ja 13 ulkomaankohdetta Etelä- ja Keski-Amerikassa. Yhtiön laivastoon kuuluu nykyisin neljä Boeing 737-200-konetta. Lentoyhtiöstä nousi kohu vuonna 2009, kun sen epäiltiin kopioineen bahrainilaisen Gulf Air -lentöyhtiön värityksen. Gulf Air on vaatinut Regional Paraguayaa muuttamaan väritystä.